CELEX: 62021TN0232
Language: ro
Date: 2021-05-03 00:00:00
Title: Cauza T-232/21: Acțiune introdusă la 3 mai 2021 – Saure/Comisia

21.6.2021   
            
            
               RO
            
            
               Jurnalul Oficial al Uniunii Europene
            
            
               C 242/52
            
         
      Acțiune introdusă la 3 mai 2021 – Saure/Comisia
      (Cauza T-232/21)
      (2021/C 242/73)
      Limba de procedură: germana
      
         Părțile
      
      
         Reclamant: Hans-Wilhelm Saure (Berlin, Germania) (reprezentant: C. Partsch, avocat)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei prin care Comisia a respins cererea reclamantului privind accesul la documentele Comisiei (dosarul cu numărul Gestdem 2021/0550), refuzând să îi furnizeze copii ale întregii corespondențe pe care a întreținut-o, de la 1 aprilie 2020, cu societatea AstraZeneca plc sau filialele acesteia, cu Cancelaria Federală a Germaniei sau cu Ministerul Sănătății german în ceea ce privește AstraZeneca plc sau filialele sale, și care are ca obiect, printre altele, cantitățile și termenele de livrare a vaccinurilor împotriva COVID-19 oferite de AstraZeneca plc
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv: reclamantul consideră că are un drept de acces la documentele în litigiu ale Comisiei Europene în temeiul articolului 2 alineatul (1) din Regulamentul (CE) nr. 1049/2001 (1). Refuzul Comisiei încalcă această dispoziție.
               
            
                  2.
               
               
                  Al doilea motiv: niciunul dintre motivele de excludere prevăzute de Regulamentul (CE) nr. 1049/2001 nu se opune dreptului de acces al reclamantului. Acesta consideră că Comisia nu a invocat motive de excludere și că nu s-au constatat astfel de motive.
               
            
         (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76).